Oficiālais Vēstnesis L 120 , 08/05/1999 Lpp. 0037 - 0039



Padomes Lēmums (1999. gada 29. aprīlis), ar ko groza Lēmumu 93/383/EEK par references laboratorijām jūras biotoksīnu uzraudzībai (1999/312/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], (1) tā kā Lēmuma 93/383/EEK [4] 3. pants paredz valsts references laboratoriju jūras biotoksīnu uzraudzībai; tā kā minētās laboratorijas nosaukums ir mainīts; tā kā tāpēc attiecīgi ir jāmaina 3. pants; (2) tā kā Lēmumā 93/383/EEK nav iekļauta šā lēmuma pielikuma ātras pārskatīšanas procedūra; tā kā tāpēc ir jāparedz iespēja, ka Komisija pārskata šo pielikumu pēc dalībvalsts paziņojuma; (3) tā kā Lēmuma 93/383/EEK pielikumā noteikts to valstu references laboratoriju saraksts, ko katra dalībvalsts nozīmējusi jūras biotoksīnu uzraudzībai; (4) tā kā laboratorijas, ko par valsts references laboratorijām jūras biotoksīnu uzraudzībai sākotnēji izraudzījās Beļģija, Somija, Vācija, Grieķija, Spānija, Itālija, Apvienotā Karaliste un Zviedrija, vairs nepilda funkcijas, kuru pildīšanai tās tika izraudzītas, vai arī starplaikā ir mainīts to nosaukums; tā kā attiecīgi ir jāmaina Lēmuma 93/383/EEK pielikums, ņemot vērā dalībvalstu iesniegtos paziņojumus par valstu references laboratorijām, IR PIEŅĒMUSI ŠO LĒMUMU. 1. pants Lēmumu 93/383/EEK ar šo groza šādi. 1. Lēmuma 3. pantu aizstāj ar šādu pantu: "3. pants Laboratorio de biotoxinas marinas del Area de Sanidad, kas atrodas Vigo, ar šo ieceļ par Kopienas references laboratoriju jūras biotoksīnu uzraudzībai." 2. Lēmuma 4. pantu papildina ar šādu ievilkumu: "— palīdz valstu references laboratorijām ieviest atbilstīgu kvalitātes nodrošināšanas sistēmu, pamatojoties uz labas laboratoriju prakses principiem (LLP) un EN 45000 kritērijiem;" 3. Aiz 5. panta iekļauj šādu pantu: "5. a pants Vajadzības gadījumā Komisija groza šā lēmuma pielikumu pēc tam, kad dalībvalsts tai ir iesniegusi paziņojumu par valsts references laboratoriju jūras biotoksīnu uzraudzībai. Komisija publicē valsts references laboratoriju sarakstu un tā precizējumus Eiropas Kopienu Oficiālajā Vēstnesī." 2. pants Lēmuma 93/383/EEK pielikumu aizstāj ar šā lēmuma pielikuma tekstu. 3. pants Šis lēmums stājas spēkā dienā, kad to publicē Eiropas Kopienu Oficiālajā Vēstnesī. 4. pants Šis lēmums ir adresēts dalībvalstīm. Luksemburgā, 1999. gada 29. aprīlī Padomes vārdā — priekšsēdētājs W. Müller [1] OV C 331, 6.11.1996., 12. lpp. un OV C 189, 20.6.1997., 9. lpp. [2] OV C 200, 30.6.1997., 257. lpp. un 1999. gada 13. aprīļa atzinums (vēl nav publicēts Oficiālajā Vēstnesī). [3] OV C 66, 3.3.1997., 47. lpp. [4] OV L 166, 8.7.1993., 31. lpp. -------------------------------------------------- PIELIKUMS " PIELIKUMS Beļģijā un Luksemburgā: - Ministère des Affaires Sociales, de la Santé Publique et de l’Environnement Institut Scientifique de la Santé Publique – Louis Pasteur Section Denrées alimentaires Département Pharmaco-Bromatologie Rue Juliette Wytsman 14 B-1050 Bruxelles Dānijā: - The Danish Veterinary and Food Administration Institute of Food Research and Nutrition Mørkhøj Bygade 19 DK-2860 Søborg Vācijā Bundesinstitut für gesundheitlichen - Verbraucherschutz und Veterinärmedizin Postfach 330013 D-14191 Berlin Grieķijā: - Ινστιτούτο Υγιεινής Τροφίμων Θεσσαλονίκης 28ης Οκτωβρίου 80 GR-54627 Θεσσαλονίκη Spānijā: - Laboratorio de Biotoxinas Marinas Area de Sanidad Estación Marítima s/n E-36271 Vigo Francijā: - Laboratoire central d’hygiène alimentaire 43, rue de Dantzig F-75015 Paris Īrijā: - Fisheries Research Center Abbotstown IRL-Dublin 15 Itālijā: - Centro Ricerche Marine Viale Vespucci 2 I-47042 Cesenatico (FO) Nīderlandē: - Postbus 1 Rijksinstituut voor Volksgezondheid en Milieuhygiëne (RIVM) NL-3720 BA Bilthoven Portugālē: - Laboratório do Instituto Nacional de Investigaçao das Pescas (INIP) Av. Brasília s/n P-1400 Lisbon Somijā: - Tullilaboratorio/Tullaboratoriet PL/PB 53 FIN-02151 Espoo/Esbo Zviedrijā: - Institutionen för klinisk bakteriologi Göteborgs universitet S-41124 Göteborg Apvienotajā Karalistē: - Marine Laboratory P.O. Box 101,Victoria Road UK Aberdeen AB11 9DB " --------------------------------------------------